Univerza v Ljubljani, Medicinska fakulteta v Ljubljani, objavlja prosto delovno mesto **bioinformatika/podatkovnega analitika** s polnim delovnim časom, za določen čas, v okvirih projekta ELIXIR-EXCELERATE, ki se izteče 31. 8. 2019.

Kandidatu/kandidatki nudimo zanimivo timsko delo v dinamičnem akademskem okolju s številnimi mednarodnimi stiki. Od kandidatov/kandidatk, ki jih zanimajo sodobne podatkovne tehnologije in analitske metode pričakujemo pomoč pri analizah mnogorazsežnih (omskih) podatkovij in razvoju infrastrukturnih podatkovnih rešitev na področju ved o življenju.

**Pogoji**:

* doktorat znanosti, magistrska, univerzitetna ali visokošolska diploma naravoslovne smeri, računalniške in informacijske ali elektrotehniške smeri,
* inovativnost, sposobnost za timsko delo,
* aktivno znanje angleščine,
* izkušnje s/z
  + napredno gradnjo in uporabo podatkovnih zbirk, med njimi relacijskih zbirk (npr. MySQL/MariaDB) in grafovskih podatkovnih zbirk (npr. Neo4J, RDF triple stores),
  + uporabo bioinformacijskih orodij, npr Galaxy, Chipster, Orange... in izdelavo verig storitev (*workflows*) za ta orodja,
  + zapisovanjem in organizacijo semantičnih podatkov (angl. *linked data*), vključno s poizvedovanjem s SPARQL,
  + operacijskim sistemom Unix/ Linux, vključno z delom v ukazni lupini,
  + standardizacijo in integracijo podatkov, vključno z razvojem podatkovnih standardov,
  + zagotavljanjem interoperabilnosti podatkov.

**Prednost** bodo imeli kandidati/kandidatke, ki izpolnjujejo pogoje in ki so se že aktivno srečali s (spletnim) programiranjem v sodobnih skriptnih jezikih (Perl, Python, R, Bash, PHP, JavaScript...) in programskem jeziku Java, ter imajo izkušnje z vizualizacijo podatkov.

Delo bo potekalo v okviru vozlišča ELIXIR Slovenija s sedežem na Medicinski fakulteti Univerze v Ljubljani, na Inštitutu za biostatistiko in medicinsko informatiko (IBMI), Vrazov trg 2.

Pisne ponudbe sprejema tajništvo Medicinske fakultete, Vrazov trg 2, do 25. 8. 2017. Prijavi je potrebno priložiti biografske podatke in ustrezna potrdila, navedena med Pogoji.